

**ประกาศองค์การบริหารส่วนตำบลน้ำจืดน้อย**

**เรื่อง มาตรการในการสร้างจิตสำนึกและความตระหนักแก่บุคลากรทั้งผู้บริหารท้องถิ่น สมาชิกสภาท้องถิ่น และข้าราชการองค์กรปกครองส่วนท้องถิ่น พ.ศ. 2564**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามพระราชบัญญัติมาตรฐานทางจริยธรรม พ.ศ. 2562 เพื่อให้หน่วยงานของรัฐใช้เป็น หลักใน การกำหนดประมวลจริยธรรมสำหรับเจ้าหน้าที่ของรัฐในหน่วยงานนั้น ๆ และการประเมินคุณธรรมและ ความโปร่งใสในการดำเนินงานของหน่วยงานภาครัฐ (ITA) ประจำปี 2564 ได้กำหนดให้หน่วยงานของรัฐ มี มาตรการในการสร้างจิตสำนึกและความตระหนักแก่บุคลากร ทั้งผู้บริหารท้องถิ่น สมาชิกสภาท้องถิ่น และ ข้าราชการองค์กรปกครองส่วนท้องถิ่น

 อาศัยอำนาจตามความในมาตรา 5 แห่งพระราชบัญญัติมาตรฐานทางจริยธรรม พ.ศ. 2562 องค์การบริหารส่วนตำบลบ้านตึก จึงได้กำหนดมาตรการในการสร้างจิตสำนึกและความตระหนักแก่ บุคลากรทั้ง ผู้บริหารท้องถิ่น สมาชิกสภาท้องถิ่น และข้าราชการองค์กรปกครองส่วนท้องถิ่น พ.ศ. 2564 ดังนี้

 1. ยึดมั่นในคุณธรรมและจริยธรรม

 2. ซื่อสัตย์สุจริต มีจิตสำนึกที่ดี และรับผิดชอบต่อหน้าที่

 3. กล้าตัดสินใจและกระทำในสิ่งที่ถูกต้องชอบธรรม

 4. คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

 5. มุ่งผลสัมฤทธิ์ของงาน

 6. ปฏิบัติหน้าที่อย่างเป็นธรรมและไม่เลือกปฏิบัติ

 7. ดำรงตนเป็นแบบอย่างที่ดีและรักษาภาพลักษณ์ของทางราชการ

 8. ยึดมั่นในระบอบประชาธิปไตยอันมีพระมหากษัตริย์เป็นประมุข

 ทั้งนี้ จึงประกาศให้ทราบโดยทั่วกันและถือปฏิบัติโดยเคร่งครัด

 ประกาศ ณ วันที่ 28 มกราคม พ.ศ. 2564

 (นายสุนัย คลี่ขยาย)

 นายกองค์การบริหารส่วนตำบลน้ำจืดน้อย